ग्वाटेमाला में 27 व्यक्तियों की हत्या  
ग्वाटेमाला के उत्तरी हिस्से में सप्ताहांत में 27 लोगों की हत्या कर दी गई। यह जानकारी समाचार एजेंसी सिन्हुआ ने पुलिस के हवाले से दी है।
ग्वाटेमाला के उत्तरी हिस्से में सप्ताहांत में 27 लोगों की हत्या कर दी गई। यह जानकारी समाचार एजेंसी सिन्हुआ ने पुलिस के हवाले से दी है। पुलिस प्रवक्ता डोनाल्ड गोंजालेज ने कहा है कि यह नरसंहार मेक्सिको की सीमा के पास कासेरियो ला बोम्बा कस्बे के एक खेत में हुआ। इस नरसंहार में 25 पुरुषों व दो महिलाओं के सिर कलम कर दिए गए थे।   गोंजालेज ने कहा कि नरसंहार के सही समय और कारण का तत्काल पता नहीं चल पाया है। पुलिस को संदेह है कि इस नरसंहार का सम्बंध ग्वाटेमाला में मादक पदार्थों के दिवंगत सौदागर जुआन जोस 'जुआंचो' लियोन के भाई हेरोल्डो लारा लियोन की शनिवार को हुई मौत से हो सकता है।   ग्वाटेमाला लम्बे समय से हिंसक अपराधों का सामना कर रहा है। अधिकांश अपराध मादक पदार्थों की तस्करी से सम्बंधित हैं। नवम्बर 2008 में मेक्सिको सीमा के पास एक गांव में 20 लोगों की हत्या कर दी गई थी।